ซื้อประกันน้ำท่วมเคลมง่ายภัยพิบัติ
&nbsp;
28 ก.ย. 2555

คปภ.แนะซื้อประกันภัยน้ำท่วมทั่วไปในเขตพื้นที่เสี่ยง โอกาสเคลมง่ายกว่ากรมธรรม์ภัยพิบัติ
นายประเวช องอาจสิทธิกุล เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ประชาชนที่อยู่ในพื้นที่เสี่ยงน้ำท่วมเป็นประจำควรจะซื้อประกันภัยน้ำท่วมทั่วไป แต่อาจจะต้องเสียเบี้ยประกันภัยสูงกว่าพื้นที่อื่นๆ และสูงกว่าเบี้ยประกันภัยพิบัติ 
อย่างไรก็ตาม มีโอกาสเรียกร้องค่าสินไหมแทนได้ง่ายกว่าขึ้น เพราะเพียงประสบปัญหาน้ำท่วม กรมธรรม์น้ำท่วมทั่วไปจะให้ความคุ้มครองทันที แต่ทาง คปภ.ยังไม่ได้รับรายงานความเสียหายที่เกิดแก่ลูกค้าที่ซื้อประกันน้ำท่วมทั่วไป
นายเลิศชาย ประภาศิริรัตน์ รองกรรมการผู้จัดการ สายงานการตลาด บริษัท อาคเนย์ ประกันภัย เปิดเผยว่า พื้นที่น้ำท่วมประจำราคาเบี้ยประกันภัยน่าจะสูงกว่า 3% เพราะปัจจุบันบริษัทประกันภัยมีต้นทุนประกันภัยน้ำท่วมอยู่ที่ 3% ของวงเงินความคุ้มครองส่วนพื้นที่ทั่วไปราคาเบี้ยอยู่ที่ 1% เท่ากับราคาเบี้ยประกันภัยพิบัติ 
“แม้น้ำท่วมหนักในหลายพื้นที่ แต่ยังไม่เห็นการซื้อประกันภัยน้ำท่วมทั่วไปเข้ามามากกว่าปกติ” นายเลิศชาย กล่าว
ทั้งนี้ พื้นที่ที่ความเสี่ยงน้ำท่วมน้ำราคาเบี้ยจะอยู่ประมาณ 0.5% ของวงเงินความคุ้มครอง